
 Общи условия за пътуване с автобус


Тези правила определят правата, задълженията и отговорностите на пътника и превозвача и важат за автобусните превози на „ Дичони” ЕООД гр. Ямбол.


Превозът на пътници се урежда от настоящите общи условия за превоз.


Пътникът е длъжен да се запознае с общите условия за превоз, които са достъпни на нашата интернет страница, както и в офисите и представителствата на нашата фирма, преди започване на неговото пътуване.
1. Билетът представлява договор за превоз с автобус между пътника и превозвача. Превозвачът поема своите отговорности, съгласно чл.42-48 от Закона за автомобилните превози. Отговорност на пътника е да провери посочените в билета данни веднага след получаването му, също така и да научи цялата интересуваща го информация преди да закупи билет. Отговорност на пътника е да пази билета до края на пътуването и да го представя на службите по контрол.
2. Когато билетът не е поименен, може да се преотстъпва на други лица преди започване на пътуването. Когато билетът е поименен не подлежи на преотстъпване на други лица. При качване на автобуса пътникът потвърждава самоличността си и представя оригинален билет за пътуване или представя уведомителния текст, получен по e-mail, срещу който получава билет.
3. Превозвачът осигурява на пътника оригинален билет за превоз по предварително уточнен маршрут и безплатен превоз на неговия багаж.
4. Превозвачът не носи отговорност за откраднати или изгубени билети.
5. Не се възстановява стойността на неизползван билет. След отпътуване на автобуса пари за неизползвано пътуване не се връщат.
6. При неспазване на датата и часа на пътуване по предварително закупен билет е възможна презаверка им с други, но не по-късно от 24 часа преди деня и часа на пътуване, посочени  в издадения билет. Допустима е само една презаверка на датата и часа на билет. За промяна до 72 часа преди началото на пътуването се удържат 10% неустойка от общата цена на билета. В срок между 72 и 24 часа преди началото на пътуването се удържат 50% от цената на билета.  Презаверка на маршрут не е допустима.
7. Анулиране и връщане на билет е възможно до 72 часа преди началният час на пътуването.
8. В случай на необходимост превозвачът има право без предварително предупреждение да подменя указаното в билета място.
9. Двупосочен билет е валиден в рамките на 1 месец за вътрешни линии и в рамките на 6 месеца за международни линии. Билетите без фиксирани дата и час на връщане е необходимо да бъдат заверени един ден преди деня на пътуването, като това може да стане в билетните центрове на  „ Дичони” ЕООД, като заверката е възможна при наличието на свободни места в автобуса за желаните от пътника дата и час. При отказ от пътуване само във втора посока суми не се възстановяват.
10. Намаления от  5 % от стойността на билета се ползва от студенти, ученици и пенсионери срещу представяне на документ. Деца от 7 до 10 годишна възраст заплащат 50% от стойността на билета с право на място. Деца до 7 годишна възраст пътуват безплатно, без право на място. Ако пътникът желае да ангажира седалка за детето, може да го направи  като заплати 50% от стойността  на билета.
11. Пътник, притежаващ билет, е застрахован в рамките на пътуването за риска „Злополука”.
12. Ако пътуването е отменено по вина на превозвача, се възстановява 100% от стойността на билета.
13. Личният багаж на пътника може да се състои от един куфар и една ръчна чанта. Допълнителен багаж се превозва само при капацитетни възможности на автобуса. 
14. Забранено е да се превозват вещества и предмети, опасни за живота и здравето на човека, а също така вещества и предмети, които могат да нанесат вреда на багажа на другите пътници.
15. Всеки багаж се маркира с багажен стикер, срещу който пътникът го получава при пристигане. Превозвачът носи отговорност само за багаж, за който на пътника е даден багажен стикер, потвърждаващ приемането на багажа. Превозвачът не носи отговорност за нанесени каквито и да е щети на вещи, които са бързо развалящи се, неправилно опаковани, ценни (пари, документи, електронни или технически средства). За съхраняване на ръчния багаж отговорност носи самият пътник.
16.  Превоз на домашни любимци е недопустимо.
17. За задгранично пътуване до страни от Европейски съюз е необходима лична карта, а до държави извън Европейски съюз – валиден задграничен паспорт.
18. Превозвачът не носи отговорност за паспортни, визови и митнически неуредици на пътниците, които са изцяло тяхна отговорност, както и за застраховки за рисковете „Живот” и „Медицински разноски при пътуване в чужбина”.
19. Превозвачът не носи отговорност за закъснения в случай на независещи от него обстоятелства, като стачки, задръствания, лоши атмосферни условия, катастрофи и други обстоятелства, които превозвачът не е могъл да предвиди и предотврати, както и за загубен или откраднат багаж преди проверката в автобуса и след предаване на багажите при пристигане на пътниците на съответната спирка. Превозвачът не носи отговорност за каквито и да е загуби, които са възникнали за пътника по причина на отклонение на графика на движение по независещи от превозвача обстоятелства.
20. В случай на неосъществено пътуване по вина на превозвача, се възстановява само стойността на неосъществената част от пътуването.
21. Превозвачът си запазва правото да променя разписания, маршрути и цени поради законодателни и технически причини без предварително известие.
22. Всеки пътник носи финансова отговорност за нанесени от него щети по автобуса.
23. Пушенето и употребата на алкохолни напитки в автобуса е абсолютно забранено. Забранено е на пътниците с поведението си да пречат на работата на екипажа или да създават неудобства за останалите пътници.
24.  Ако с пътника по време на пътуването възникнат проблеми с държавните органи, а също така , ако пътникът нарушава правилата за превоз, екипажа на автобуса има право да свали дадения пътник от автобуса или да спазва указанията на държавните органи. В такъв случай стойността на пътуването не се връща.
25. Пътникът трябва да се яви 10 минути по-рано на съответната спирка, посочена за начална на неговото пътуване.
26. Превозвачът не носи отговорност за забравен и непотърсен до 1 месец багаж.
27. Рекламации се приемат в писмена форма до един месец след датата на пътуване и трябва да са придружени с копие на билет или съответно с багажен стикер. Неизправности по отношение на функционалността на автобусните съоръжения, свързани с комфорта по време на пътуване, не са повод за рекламации.
28. Във връзка  с условията на епидемично разпространение на COVID- 19, всички пътници се задължават  да ползват предпазни маски в автобуса и да спазват необходиата дистанция не по - малко от 1,5м. 

В случай на въвеждане в Общите условия за превоз на пътници на каквито и да било промени, за билети закупени по-рано в сила са правилата, действащи в момента на покупка на билета.

Управител: Динко Иванов

